[ca] La missió principal d'aquesta tesi és desenvolupar les bases per a la creació d'un model de sistema d'informació de qualitat per a les ciències aquàtiques per mitjà de l'estudi dels sistemes d'informació de qualitat i dels sistemes d'informació de tipus distribuït. Per tal d'aconseguir-ho, els objectius d'aquesta recerca són estudiar i avaluar els sistemes d'informació distribuïts de qualitat i els seus estàndards per tal d'aplicar-lo a l'àmbit de les ciències aquàtiques. Concretament, l'estudi es centra en els factors claus dels sistemes distribuïts, l'intercanvi de la informació i la recuperació de la informació a través dels sistemes d'organització del coneixement, com a mecanismes per assegurar la interoperabilitat semàntica d'un sistema d'informació distribuït i de qualitat. Per tal de crear les bases d'un futur sistema d'informació de qualitat en l'àmbit de les ciències aquàtiques es persegueixen tres objectius específics que es van desenvolupant al llarg de la tesi a través dels diversos capítols que la formen: En els primers capítols (capítol 1 i 2) es cerca un primer objectiu específic com és assentar les bases per al desenvolupament d'un model futur de sistema d'informació de qualitat (SIQ) de tipus distribuït i en un entorn científic. Aquests capítols es basen en estudis bibliogràfics i estudis de casos (comparativa de sistemes d'informació de tipus semàntic i no semàntic) per tal d'analitzar els antecedents, les característiques, evolució i tendències dels sistemes d'informació de qualitat. En els capítols 3, 4, 5 i 6 s'estudia i es caracteritza els principals elements que fan possible el desenvolupament dels sistemes d'informació distribuïts i de qualitat en ciències aquàtiques: l'arquitectura de la informació basada en la indexació i navegació creuades (model tipus passarel·les temàtiques), els formats i estàndards de descripció bibliogràfica i objectes digitals aplicats en l'àmbit de les ciències aquàtiques i altres ciències afins, l'estudi de la interoperabilitat semàntica com a element clau per assegurar l'intercanvi d'informació i la compatibilitat entre diferents sistemes d'informació que puguin estar integrats en un sistema d'informació distribuït i de qualitat, i finalment, l'estudi de context de la "informació de qualitat" (capítol 6) com a característica principal dels sistemes d'informació de qualitat que és on s'estableix el protocol per a l'anàlisi i avaluació de sistemes d'informació distribuïts de qualitat que formarà part de la base principal del desenvolupament d'un SIQ en ciències aquàtiques. En els darrers capítols, 7 i 8, es desenvolupa un estudi experimental que demostra l'eficàcia dels mètodes d'interoperabilitat semàntica en sistemes d'informació de qualitat en ciències aquàtiques. Finalment en el capítol 9 es resumeixen les conclusions generals obtingudes dels diferents estudis realitzats i els resultats d'aquesta tesi així com el possible treball futur.

[en] The main purpose of this thesis is to develop the basis for creating a model of information quality system in water science domain through the study of information quality systems and distributed information systems. To achieve this goal, we are proposed specific research objectives to study and analyze distributed and quality information systems and their standards to apply them in the field of aquatic sciences. Specifically, this study focuses on the key factors of distributed systems, information sharing and information retrieval through knowledge organization systems (KOS) as mechanisms to ensure the semantic interoperability and information quality in a distributed system.